Zmluva o udržiavaní núdzových zásob ropy č. ....

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 8 ods. 2 a nasl. zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov

1. medzi:
2. **Agentúra pre núdzové zásoby ropy a ropných výrobkov**, so sídlom: Trnavská cesta 100, 821 01 Bratislava, Slovenská republika, IČO: 45 741 662, zapísaná v Registri záujmových združení právnických osôb, ktoré vedie Okresný úrad Bratislava, registračné číslo: ObU-BA-OVVS2-2013/55076 (ďalej len „**Agentúra**“), a
3. TRANSPETROL, a.s., so sídlom: Šumavská 38, 821 01 Bratislava, IČO: 313 41 977 zapísaná v  Obchodnom registri Mestského súdu Bratislava III, oddiel: Sa, vložka č.: 507/B (ďalej len „**Skladovateľ**“)[[1]](#footnote-2);
4. (Agentúra a Skladovateľ spoločne ako „**Zmluvné strany**” a každý z nich samostatne ako „**Zmluvná strana**“).

Úvodné ustanovenia

1. Za účelom zabezpečenia udržiavania núdzových zásob ropy vo vlastníctve Skladovateľa podľa § 8 ods. 2 zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov (ďalej len „**Zákon o núdzových zásobách**“) sa Zmluvné strany dohodli na uzatvorení tejto Zmluvy o udržiavaní núdzových zásob ropy (ďalej len „**Zmluva**").
2. Zmluva vymedzuje podmienky udržiavania ropy a príslušné práva a povinnosti Agentúry a Skladovateľa spojené s udržiavaním ropy, ktorá je vo vlastníctve Skladovateľa v zmysle § 8 ods. 2 Zákona o núdzových zásobách (ďalej „**Zásoby ropy**").
3. Zmluvné strany sa dohodli a berú na vedomie, že Skladovateľ je počas trvania účinnosti tejto Zmluvy povinný zabezpečiť udržiavanie Zásob ropy vo svojom vlastníctve v príslušnom množstve počas celej doby platnosti a účinnosti tejto Zmluvy; Zmluvné strany sa dohodli a berú na vedomie, že práva a povinnosti Zmluvných strán v zmysle tejto Zmluvy sa v každom prípade vzťahujú vždy výlučne na konkrétne množstvo Zásob ropy, ktoré je Skladovateľ povinný udržiavať v zmysle tejto Zmluvy.
4. Udržiavaním ropy sa pre účely tejto zmluvy a v súlade s § 2 písm. g) bod 1 Zákona o núdzových zásobách rozumie jej skladovanie a ochraňovanie, pričom ochraňovaním ropy sa rozumie najmä zabezpečenie jej kvalitatívnych a kvantitatívnych parametrov.
5. Predmet Zmluvy
   1. Predmetom tejto Zmluvy je záväzok Skladovateľa za podmienok určených v tejto Zmluve v prospech Agentúry udržiavať v skladovacích zariadeniach (tak ako sú definované nižšie) dohodnuté množstvo Zásob ropy, ktoré je vo vlastníctve Skladovateľa v zmysle § 8 ods. 2 Zákona o núdzových zásobách, a záväzok Agentúry zaplatiť Skladovateľovi za udržiavanie predmetného množstva Zásob ropy odplatu v zmysle tejto Zmluvy.
   2. Zmluvné strany berú na vedomie, že Zásoby ropy udržiavané podľa tejto Zmluvy sú vo vlastníctve Skladovateľa, pričom tieto nesmie Skladovateľ nijako zaťažiť právami v prospech tretích osôb. Predmetom tejto Zmluvy je aj záväzok Skladovateľa použiť, za podmienok stanovených touto Zmluvou, Agentúrou určené množstvo Zásob ropy (i) podľa pokynu Agentúry a (ii) v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách.
   3. Zmluvné strany berú na vedomie a súhlasia, že Zásoby ropy udržiavané v zmysle tejto Zmluvy Skladovateľom predstavujú núdzové zásoby ropy v zmysle Zákona o núdzových zásobách.
   4. Zásoby ropy udržiavané Skladovateľom podľa tejto Zmluvy musia spĺňať nasledovné parametre:

|  |  |
| --- | --- |
| * 1. Tovar: | * 1. Ropa |
| * 1. Akosť: | * 1. REBCO (Russian Export Blend Crude Oil) alebo iný druh ropy, ktorý spĺňa potrebné kvalitatívne parametre k tomu, aby (i) mohol byť spracovaný v slovenskej rafinérii alebo, aby (ii) mohol byť zmiešaný s už skladovanými zásobami núdzových zásob ropy bez toho, aby tým došlo k výraznému zhoršeniu kvalitatívnych parametrov už skladovaných núdzových zásob ropy, ktoré by sa po takomto zmiešaní stali nespracovateľné v slovenskej rafinérií alebo inak nepoužiteľné\* |
| * 1. Množstvo: | * 1. 18 248 ton |

*\* Predmetom skladovania podľa tejto Zmluvy je čisté (netto) množstvo surovej ropy, t.j. celkové množstvo skladovanej hmoty (brutto) po odpočítaní množstva balastu zisteného pri vstupnej kontrole kvality.*

* 1. Pre prípad udržiavania iného druhu ropy než je REBCO pre účely tejto Zmluvy je Skladovateľ povinný informovať Agentúru o podstatných parametroch ropy, ktorú Skladovateľ zamýšľa udržiavať pre potreby Agentúry podľa tejto Zmluvy. Skladovateľ sa zaväzuje podľa tejto Zmluvy udržiavať len taký druh ropy, ktorý bude spracovateľný v slovenskej rafinérii a za týmto účelom sa Skladovateľ zaväzuje vopred prekonzultovať so zástupcami slovenskej rafinérie, či predmetný druh ropy spĺňa parametre pre rafinérske spracovanie, a to ako samotný druh ropy, tak aj po jej zmiešaní s už uskladnenými núdzovými zásobami ropy (pre prípad, ak z kapacitných dôvodov musia byť zmiešané).
  2. Skladovateľ sa za podmienok tejto Zmluvy zaväzuje udržiavať Zmluvou dohodnuté množstvo Zásob ropy; Agentúra má v prípade stavu ropnej núdze právo rozhodnúť o konkrétnych množstvách udržiavaných Zásob ropy, ktoré budú Agentúrou určené na použitie za podmienok stanovených touto Zmluvou.
  3. Zmluvné strany sa dohodli, že Zásoby ropy budú v súlade s touto Zmluvou udržiavané na území Slovenskej republiky, a to v skladovacích zariadeniach Skladovateľa, prípadne v iných skladovacích zariadeniach písomne odsúhlasených obidvoma Zmluvnými stranami, ktoré budú spĺňať požiadavky podľa tejto Zmluvy a príslušných právnych predpisov (ďalej len „**Skladovacie zariadenia**“). Skladovateľ vyhlasuje, že Skladovacie zariadenia, v ktorých sa skladujú Zásoby ropy podľa tejto Zmluvy zodpovedajú požiadavkám Zákona o núdzových zásobách a má k nim vlastnícke právo, právo nájmu alebo iné právo užívania, čo je povinný kedykoľvek na požiadanie preukázať Agentúre.
  4. Zmluvné strany sa dohodli a berú na vedomie, že v prípadoch, ak sa majú v zmysle tejto Zmluvy Zásoby ropy použiť podľa pokynu Agentúry a v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách, takéto použitie Zásob ropy sa uskutoční v každom prípade za podmienok stanovených touto Zmluvou.

1. Podmienky Udržiavania
   1. Skladovateľ sa zaväzuje zabezpečiť, aby sa udržiavanie Zásob ropy uskutočňovalo na území Slovenskej republiky v Skladovacích zariadeniach so súhrnnou kapacitou postačujúcou na uskladnenie dohodnutého množstva ropy, ktoré spĺňajú nasledujúce podmienky:
      1. ide o samostatnú nádrž, nádržový blok, sklad, technologický výrobný celok, alebo iný obdobný objekt,
      2. najmenší povolený skladovaný objem je 4.000 m3,
      3. maximálny povolený skladovaný objem jedného Skladovacieho zariadenia (alebo súboru Skladovacích zariadení v jednej lokalite) je objem, ktorý je čerpacie zariadenie Skladovacieho zariadenia schopné prečerpať za obdobie 30 dní,
      4. Skladovacie zariadenie musí byť kontinuálne a funkčne prepojené na ropovodnú sieť a musí umožňovať meranie množstva prijatej, vydanej a skladovanej ropy,
      5. Skladovacie zariadenie spĺňa zákonné ekologické parametre požadované najmä, nie však výlučne, v zmysle zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a zákona č. 137/2010 Z. z. o ovzduší v znení neskorších predpisov,
      6. Skladovacie zariadenie spĺňa zákonné protipožiarne parametre požadované najmä, nie však výlučne, v zmysle zákona č. 314/2001 Z. z. o ochrane pred požiarmi v znení neskorších predpisov,
      7. Skladovacie zariadenie spĺňa iné ekologické, protipožiarne a technické podmienky požadované podľa § 9 ods. (2) Zákona o núdzových zásobách.
   2. Umiestnenie Skladovacieho zariadenia musí umožniť prepravu Zásob ropy do rafinérie na území Slovenskej republiky prostredníctvom ropovodnej siete, pričom splnením tejto podmienky sa rozumie aj skladovanie Zásob ropy priamo v objekte rafinérie.
   3. Za účelom sledovania množstva Zásob ropy vo vlastníctve Skladovateľa udržiavaných v prospech Agentúry v jednotlivých Skladovacích zariadeniach vykonáva Skladovateľ podľa svojich interných postupov inventúru udržiavaného množstva Zásob ropy mesačne (vždy k ultimu príslušného kalendárneho mesiaca), na základe čoho vystavuje inventarizačné protokoly, ktoré sú prílohou faktúry vystavenej Skladovateľom v zmysle článku 9 tejto Zmluvy.
2. Práva a povinnosti Skladovateľa
   1. Skladovateľ sa zaväzuje v prospech Agentúry udržiavať Zásoby ropy v súlade s touto Zmluvou, všeobecne záväznými právnymi predpismi a podľa pokynov Agentúry, pričom najmä:
      1. Skladovateľ je povinný udržiavať dohodnuté množstvo Zásob ropy, ktoré je v jeho vlastníctve v zmysle § 8 ods. 2 Zákona o núdzových zásobách;
      2. Skladovateľ je povinný použiť Agentúrou určené množstvo Zásob ropy v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách, pričom takéto použitie Zásob ropy sa uskutoční za podmienok stanovených touto Zmluvou;
      3. Skladovateľ je povinný zabezpečiť kvalitu dohodnutého množstva Zásob ropy podľa aplikovateľných technických noriem, a zabezpečiť trvalú dostupnosť Zásob ropy v súlade s možnosťami technického vybavenia príslušného Skladovacieho zariadenia;
      4. ohľadom Zásob ropy, ktoré v prospech Agentúry Skladovateľ udržiava podľa tejto Zmluvy, je Skladovateľ povinný zabezpečiť ich (i) trvalú pohotovú použiteľnosť, pričom Skladovateľ zodpovedá za ich nepretržitú pripravenosť na ich bezodkladné uvoľnenie (použitie) podľa pokynu Agentúry, (ii) prístupnosť, a (iii) kontrolu a ochranu, a to všetko podľa príslušných technických a/alebo právnych predpisov a pokynov Agentúry;
      5. na základe pokynu Agentúry na vyskladnenie Zásob ropy vydaným v súlade s článkom 5 tejto Zmluvy v dohodnutom množstve podľa tejto Zmluvy sa Skladovateľ zaväzuje bezodkladne určené množstvo Zásob ropy vyskladniť podľa článku 5 tejto zmluvy, pričom v takom prípade je Skladovateľ povinný zabezpečiť pripravenosť na vyskladnenie Agentúrou určeného množstva ropy najneskôr do 24 hodín od obdržania pokynu na vyskladnenie;
      6. Skladovateľ je povinný byť pripravený zabezpečiť prepravu Zásob ropy do Agentúrou určeného miesta určenia prostredníctvom ropovodnej siete (uvedené neplatí, ak je Skladovacie zariadenie umiestnené priamo v rafinérii);
      7. Skladovateľ je povinný zabezpečiť splnenie technických podmienok udržiavania, prípadne príslušných predpisov aplikovateľných na Zásoby ropy; Skladovateľ je ďalej povinný uskutočňovať udržiavanie Zásob ropy v súlade s platnými prevádzkovými predpismi a ostatnými aplikovateľnými podmienkami udržiavania Zásob ropy;
      8. Skladovateľ je povinný zabezpečiť udržiavanie a kontrolu množstva a kvality Zásob ropy skladovanej podľa podmienok tejto Zmluvy v súlade s požiadavkami podľa tejto Zmluvy a Zákona o núdzových zásobách; na tento účel sa Skladovateľ zaväzuje priebežne zabezpečovať odber vzoriek množstva Zásob ropy na overenie ich kvality v akreditovaných laboratóriách, minimálne dvakrát ročne k 31. októbru a k 30. aprílu príslušného kalendárneho roka a výsledky kvalitatívnych analýz doručiť Agentúre bezodkladne po ich vykonaní; Skladovateľ sa zároveň zaväzuje umožniť Agentúre uskutočniť
3. vstupný kontrolný odber po nadobudnutí účinnosti tejto Zmluvy, a to najneskôr k prvému dňu skladovania Zásob ropy podľa tejto Zmluvy, nie však viac ako 10 dní pred týmto dňom,
4. priebežné kontrolné odbery,

a povoliť Agentúrou určeným osobám prístup k príslušným Skladovacím zariadeniam, a to na základe žiadosti o kontrolný odber doručenej Skladovateľovi aspoň 2 dni pred plánovaným dňom kontrolného odberu; Skladovateľ sa zaväzuje umožniť uskutočnenie kontrolného odberu a povoliť prístup podľa predchádzajúcej vety aj Správe štátnych hmotných rezerv Slovenskej republiky v rovnakom rozsahu a za rovnakých podmienok ako Agentúre;

* + 1. Skladovateľ je povinný vykonávať udržiavanie Zásob ropy na svoju vlastnú zodpovednosť a v tejto súvislosti sa zaväzuje, že udržiavanie dohodnutého množstva Zásob ropy nepostúpi, ani inak neprevedie na iného podnikateľa alebo inú tretiu osobu, ani nijako nezaťaží právami v prospech tretích osôb; vyššie uvedeným záväzkom nepostúpiť ani inak nepreviesť udržiavanie dohodnutého množstva Zásob ropy na iného podnikateľa alebo inú tretiu osobu však nie je dotknuté právo Skladovateľa zabezpečiť si niektoré služby potrebné pre zabezpečenie skladovania Zásob ropy u tretích osôb, a to na zodpovednosť Skladovateľa;
    2. Skladovateľ je povinný zabezpečiť, aby boli dodržiavané všetky bezpečnostné opatrenia, ktoré zabezpečia ochranu Zásob ropy pred ich zničením, poškodením alebo odcudzením;
    3. Skladovateľ je povinný zabezpečiť udržiavanie touto Zmluvou stanoveného množstva Zásob ropy v rámci Skladovacích zariadení v skladovacích objektoch a skladovacích nádržiach vhodných pre dlhodobé skladovanie Zásob ropy. Skladovateľ je povinný vydávať prevádzkové predpisy v súlade s príslušnými všeobecne záväznými predpismi a normami, v ktorých musí byť okrem iného uvedený spôsob zabezpečovania protipožiarnej ochrany, ochrany životného prostredia a ďalších bezpečnostných opatrení na ochranu Zásob ropy pred ich zničením, poškodením alebo odcudzením;
    4. trvalé skladovanie, ako aj technické, odborné a organizačné zabezpečenie naskladnenia, vyskladnenia a ochranu a uchovanie kvality touto Zmluvou stanoveného množstva Zásob ropy sa Skladovateľ zaväzuje vykonávať po celú dobu trvania účinnosti tejto Zmluvy v súlade s podmienkami stanovenými touto Zmluvou a Zákonom o núdzových zásobách. Skladovateľ je oprávnený rozmiestniť Zásoby ropy v Skladovacích zariadeniach podľa svojho najlepšieho uváženia, konajúc s odbornou starostlivosťou, pričom o skutočnom rozmiestnení dohodnutého množstva Zásob ropy je povinný informovať Agentúru;
    5. vo vzťahu k skladovanému množstvu Zásob ropy, ktoré v prospech Agentúry Skladovateľ udržiava podľa tejto Zmluvy, sa Skladovateľ zaväzuje podieľať sa na simulovaných predajoch predmetných Zásob ropy a zaväzuje sa pre tieto prípady poskytnúť Agentúre všetku potrebnú súčinnosť;
    6. Skladovateľ je povinný viesť evidenciu dohodnutého množstva Zásob ropy oddelene od evidencie ostatných vlastných alebo iných zásob ropy v súlade so zmluvnými podmienkami a podľa pokynov Agentúry u všetkých Skladovacích zariadení. Evidencia Zásob ropy obsahuje najmä množstvo Zásob ropy, označenie príslušného druhu ropy, spolu so špecifikáciu ich umiestnenia a označenia príslušného Skladovacieho zariadenia a príslušnej nádrže. Evidenciu Zásob ropy za príslušný mesiac Skladovateľ zasiela Agentúre pravidelne po skončení každého kalendárneho mesiaca do 8. dňa nasledujúceho mesiaca a na požiadanie Agentúry kedykoľvek bezodkladne. V prípade presunu Zásob ropy do inej nádrže alebo iného Skladovacieho zariadenia oznamuje Skladovateľ túto skutočnosť Agentúre bezodkladne. Skladovateľ nevykazuje tretím osobám stavy Zásob ropy, s výnimkou zástupcov Správy štátnych hmotných rezerv Slovenskej republiky poverených na kontrolu núdzových zásob v zmysle Zákona o núdzových zásobách. K vykazovaniu stavov a pohybov Zásob ropy udržiavaných podľa tejto Zmluvy oprávneným tretím osobám musí byť udelený predchádzajúci súhlas Agentúry, alebo je také vykazovanie možné len v prípadoch, ak táto povinnosť vyplýva zo všeobecne záväzných právnych predpisov;
    7. Skladovateľ je povinný vykonávať riadnu inventarizáciu Zásob ropy ku dňu riadnej účtovnej závierky. Z vykonanej inventarizácie spracuje inventarizačná komisia inventúrne súpisy, rekapituláciu inventúrnych súpisov a inventarizačný zápis, ktoré predkladá Agentúre;
    8. do 14 dní od nadobudnutia účinnosti tejto Zmluvy je Skladovateľ povinný určiť a Agentúre písomne oznámiť mená osôb zodpovedných za dodržiavanie zásad udržiavania a evidovania dohodnutého množstva Zásob ropy vyplývajúcich z tejto Zmluvy a kontakty na ne. Každú prípadnú zmenu zodpovedných osôb písomne nahlasuje Skladovateľ Agentúre do 7 dní od jej vykonania;
    9. Skladovateľ je povinný povereným zástupcom Agentúry, Správy štátnych hmotných rezerv Slovenskej republiky, resp. iného orgánu verejnej moci, ktorému predmetné právo vyplýva z platných právnych predpisov, zabezpečiť a umožniť prístup k Skladovacím zariadeniam za účasti odborne spôsobilých zamestnancov Skladovateľa za účelom vykonania kontroly plnenia tejto Zmluvy, prípadne za účelom vykonania kontrolných odberov, a to podľa interných noriem Skladovateľa a iných príslušných technických noriem prostredníctvom odborne spôsobilých zamestnancov Skladovateľa alebo prostredníctvom iných odborne spôsobilých osôb poverených na vykonanie kontrolných odberov, a to bez ohľadu na subjekt, ktorý je vlastníkom / prevádzkovateľom skladovacích zariadení, v ktorých Skladovateľ skladovanie Zásob ropy zabezpečuje. Každý poverený zástupca musí byť preškolený zo všeobecne záväzných aj interných predpisov Skladovateľa / osoby, ktorá zabezpečuje pre Skladovateľa skladovanie Zásob ropy týkajúcich sa zabezpečenia BOZP, PO, ochrany objektov Skladovateľa a ochrany obchodného tajomstva a zaväzuje sa tieto predpisy dodržiavať. Agentúra predloží Skladovateľovi menný zoznam poverených zástupcov s potrebnými osobnými údajmi (so súhlasom dotknutých osôb), ktoré je Skladovateľ oprávnený použiť k zabezpečeniu preškolenia a vydania povolení pre vstup do objektu / areálu, v ktorom sa skladované Zásoby ropy nachádzajú;
    10. počas celého obdobia udržiavania Zásob ropy a po dobu 10 rokov nasledujúcich po roku, ktorého sa týkajú je Skladovateľ povinný uchovávať všetky písomnosti (ako napr. analýzne listy, osvedčenia o akosti, korešpondencia atď.), ktoré sa k Zásobám ropy vzťahujú. Archiváciu a likvidáciu písomností po vyskladnení Zásob ropy Skladovateľ zabezpečuje v súlade s príslušnými všeobecne záväznými predpismi;
    11. Skladovateľ sa zaväzuje, že nescudzí ani inak nezaťaží skladované množstvo Zásob ropy, ktoré v prospech Agentúry udržiava a skladuje podľa tejto Zmluvy, s výnimkou jeho použitia podľa článku 5 tejto Zmluvy;
    12. Skladovateľ sa zaväzuje, že skladované množstvo Zásob ropy nepoužije na komerčné účely;
    13. Skladovateľ je povinný zabezpečiť na vlastné náklady primerané poistenie dohodnutého množstva Zásob ropy a udržiavať takéto poistenie v plnej platnosti počas celej doby platnosti a účinnosti tejto Zmluvy a uhrádzať príslušné poistné; za týmto účelom je Skladovateľ povinný predložiť Agentúre bez zbytočného odkladu, najneskôr však do 30 dní od požiadania, príslušné poistné certifikáty alebo iné dokumenty za účelom preukázania existencie takéhoto poistenia alebo plnenia si povinností Skladovateľa vyplývajúcich z takéhoto poistenia;
    14. Ak Skladovateľ nie je ku dňu uzavretia Zmluvy subjektom hospodárskej mobilizácie podľa zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov, berie na vedomie, že z titulu povahy predmetu plnenia podľa tejto Zmluvy môže byť na základe rozhodnutia príslušného orgánu verejnej správy určený za subjekt hospodárskej mobilizácie. Skladovateľ, ktorý je alebo sa v priebehu trvania tejto Zmluvy stal subjektom hospodárskej mobilizácie sa zaväzuje plniť si riadne a včas z toho vyplývajúce povinnosti tak, ako to bude potrebné a nevyhnutné na zachovanie statusu subjektu hospodárskej mobilizácie;
    15. Skladovateľ zodpovedá za škodu spôsobenú prevádzkovou činnosťou a za environmentálnu škodu spôsobenú udržiavanými Zásobami ropy. Pre tento účel má Skladovateľ na vlastné náklady zabezpečené primerané poistenie, na preukázanie čoho predloží Agentúre na jej požiadanie príslušné doklady;
    16. Skladovateľ je povinný poskytnúť Agentúre ďalšiu súčinnosť potrebnú pre plnenie tejto Zmluvy.

3.2 V prípade, ak je Skladovateľom skupina dodávateľov, zodpovedajú za plnenie záväzkov vyplývajúcich z tejto Zmluvy spoločne a nerozdielne. Ak skupina dodávateľov vytvorila za účelom plnenia tejto Zmluvy združenie podľa § 829 a nasl. Občianskeho zákonníka, zaväzujú sa účastníci skupiny dodávateľov prostredníctvom svojho vedúceho člena informovať Agentúru o akejkoľvek zmene zmluvy o združení a predložiť Agentúre každý dodatok alebo zmluvu o združení, ktorou bolo naposledy oznámené znenie zmluvy o združení prípadne nahradené.

1. Práva a povinnosti Agentúry
2. Agentúra:
   1. v prípade stavu ropnej núdze rozhoduje o použití Zásob ropy v súlade so Zákonom o núdzových zásobách, príslušným rozhodnutím vlády Slovenskej republiky a za podmienok stanovených touto Zmluvou;
   2. kontroluje dodržiavanie ustanovení tejto Zmluvy Skladovateľom;
   3. do 14 dní od nadobudnutia účinnosti tejto Zmluvy je Agentúra povinná Skladovateľovi písomne nahlásiť mená osôb zodpovedných za styk so Skladovateľom v oblasti skladovania Zásob ropy;
   4. poskytuje Skladovateľovi ďalšiu súčinnosť potrebnú pre plnenie tejto Zmluvy;
   5. uhrádza odplatu za udržiavanie dohodnutého a skutočne udržiavaného množstva Zásob ropy vo výške a spôsobom určeným v článku 9 tejto Zmluvy.
3. Použitie Zásob ropy
   1. Ak v prípade vyhlásenia stavu ropnej núdze alebo potreby plnenia medzinárodných záväzkov vláda Slovenskej republiky rozhodne o uvoľnení núdzových zásob v súlade s § 14 ods. 8 Zákona o núdzových zásobách, Agentúra môže vydať Skladovateľovi pokyn na použitie Zásob ropy v súlade s príslušným nariadením vlády Slovenskej republiky. Skladovateľ sa zaväzuje použiť Agentúrou určené množstvo Zásob ropy podľa pokynu Agentúry a v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách.
   2. Použitie Zásob ropy v zmysle článku 5.1 môže byť uskutočnené najmä nasledujúcimi spôsobmi, v každom prípade však v súlade s rozhodnutím vlády Slovenskej republiky o uvoľnení núdzových zásob v súlade s § 14 ods. 8 Zákona o núdzových zásobách:
4. Agentúra odkúpi príslušné množstvo Zásob ropy od Skladovateľa do svojho vlastníctva s dodaním na základe kúpnej zmluvy, pričom
5. Skladovateľ predá Agentúre Zásoby ropy za cenu, ktorá bude zodpovedať najnižšej hodnote denného cenového rozsahu (daily price range) trhovej ceny ropy Brent (Dated) zverejnenej v Crude Oil Marketwire od agentúry PLATTS, S&P Global v deň predchádzajúci dňu doručenia pokynu na použitie Zásob ropy,
6. v prípade, ak je cena ropy podľa predchádzajúceho odseku zverejňovaná v mene odlišnej od meny euro, použije sa oficiálny výmenný kurz k tejto mene na menu euro uvádzaný Národnou bankou Slovenska platný ku dňu predchádzajúcemu dňu doručenia pokynu na použitie Zásob ropy;
7. predať Zásoby ropy na trhu v súlade s rozhodnutím vlády Slovenskej republiky podľa § 14 ods. 8 Zákona o núdzových zásobách.
   1. Pri použití Zásob ropy podľa tohto článku Agentúra zašle Skladovateľovi písomný pokyn s uvedením spôsobu použitia Zásob ropy a konkrétnych podmienok ich použitia v súlade s príslušným rozhodnutím vlády Slovenskej republiky, ktoré je Skladovateľ povinný akceptovať s prihliadnutím na technické možnosti Skladovacieho zariadenia, kde sú predmetné Zásoby ropy uskladnené.
   2. Zmluvné strany sa dohodli, že pri použití Zásob ropy podľa bodu 5.2 písm. a) nemusí byť uzatvorená osobitná písomná kúpna zmluva na kúpu (dodanie) Zásob ropy, ale v prípade, ak k uzatvoreniu písomnej kúpnej zmluvy nedôjde, kúpna zmluva podľa bodu 5.2 písm. a) vzniká okamihom doručenia pokynu Agentúry na použitie Zásob ropy Skladovateľovi, pričom ak sa Zmluvné strany písomne nedohodnú inak platia zároveň nasledovné podmienky:
      1. pokyn Agentúry na použitie Zásob ropy v súlade s príslušným rozhodnutím vlády Slovenskej republiky sa považuje za záväznú objednávku na kúpu príslušného druhu a množstva Zásob ropy, na základe ktorého vzniká Skladovateľovi záväzok dodať a previesť vlastnícke právo k príslušnému množstvu Zásob ropy na Agentúru;
      2. kúpna cena Zásob ropy, ktoré majú byť v zmysle pokynu Agentúry uvoľnené, bude určená v súlade s bodom 5.2 písm. a) tohto článku Zmluvy;
      3. Skladovateľ je povinný do 15 dní od dodania vystaviť faktúru na úhradu kúpnej ceny príslušného množstva Zásob ropy, ktoré sú predmetom dodania v zmysle pokynu Agentúry podľa bodu 5.4.1, so splatnosťou 15 dní odo dňa vystavenia faktúry, pričom faktúra musí obsahovať všetky náležitosti stanovené príslušnými právnymi predpismi. V prípade, ak faktúra nebude spĺňať požadované náležitosti alebo nebude vecne správna, je Agentúra oprávnená vrátiť ju Skladovateľovi na opravu, pričom v takom prípade začína lehota splatnosti 21 dní plynúť až dňom vystavenia novej (opravenej) faktúry;
      4. miestom dodania je príslušné miesto/miesta skladovania Zásob ropy;
      5. Skladovateľ je povinný dodať a najneskôr do 48 hodín od doručenia pokynu Agentúry podľa bodu 5.4.1, ak z pokynu Agentúry nevyplýva iná (dlhšia lehota), umožniť Agentúre alebo ňou k tomu povereným osobám prevzatie príslušného množstva Zásob ropy (podľa pokynu Agentúry) v mieste/miestach dodania tak, aby príjmové a výdajové zariadenia podľa § 9 ods. 2 písm. b) a c) Zákona o núdzových zásobách a zariadenia na čerpanie do ropovodnej siete boli podľa § 9 ods. 2 písm. f) Zákona o núdzových zásobách pripravené na činnosť do 24 hodín od oznámenia požiadavky Agentúry na čerpanie núdzových zásob;
      6. vlastnícke právo k príslušnému množstvu Zásob ropy, ktoré má byť predmetom kúpy podľa pokynu Agentúry podľa bodu 5.4.1, prechádza na Agentúru ako kupujúceho okamihom vzniku kúpnej zmluvy, resp. okamihom ich uvoľnenia v prospech Agentúry;
      7. nebezpečenstvo škody na Zásobách ropy, ktoré sú predmetom kúpy, prechádza na Agentúru až prevzatím Zásob ropy Agentúrou alebo k tomu ňou poverenými osobami a to okamihom skutočného prevzatia Zásob ropy Agentúrou alebo ňou k tomu poverenou osobou v mieste dodania, pričom Agentúra prevzatie Zásob ropy alebo nakladanie s nimi podľa pokynu Agentúry písomne potvrdí;
      8. Skladovateľ zodpovedá za kvalitatívne a kvantitatívne parametre dodaných Zásob ropy;
      9. ostatné práva a povinnosti Zmluvných strán (Agentúry ako kupujúceho a Skladovateľa ako predávajúceho) sa spravujú príslušnými ustanoveniami Obchodného zákonníka upravujúcimi kúpnu zmluvu.
8. Ďalšie záväzné ustanovenia
   1. Skladovateľ sa zaväzuje zabezpečiť udržiavanie celého dohodnutého množstva Zásob ropy vo svojom vlastníctve po celú dobu trvania účinnosti Zmluvy.
   2. Záväzok Skladovateľa zabezpečiť udržiavanie dohodnutého množstva Zásob ropy v objeme stanovenom touto Zmluvou nie je porušený v prípade uvoľnenia núdzových zásob v súlade s pokynmi Agentúry, Zákonom o núdzových zásobách a príslušným rozhodnutím vlády SR. V prípade použitia iba časti Zásob ropy podľa článku 5 tejto Zmluvy zaniká záväzok Skladovateľa podľa tejto Zmluvy pre predmetné uvoľnené množstvo Zásob ropy, avšak zostáva v platnosti záväzok Skladovateľa udržiavať zostávajúce množstvo Zásob ropy, ktoré nebolo uvoľnené.
9. Zodpovednosť za škodu
   1. Každá Zmluvná strana zodpovedá druhej Zmluvnej strane za akúkoľvek škodu spôsobenú porušením akejkoľvek jej povinnosti vyplývajúcej zo Zmluvy v rozsahu stanovenom v tejto Zmluve a v príslušných všeobecne záväzných predpisoch.
   2. Bez obmedzenia akýchkoľvek iných povinností Zmluvnej strany vyplývajúcich z tejto Zmluvy alebo podľa príslušných všeobecne záväzných predpisov sa každá Zmluvná strana zaväzuje informovať druhú Zmluvnú stranu o akýchkoľvek okolnostiach, o ktorých sa dozvie, a ktoré by mohli viesť k vzniku škody a vynaložiť všetko úsilie na odvrátenie takejto škody.
10. Majetkové sankcie
    1. Celé skladované množstvo Zásob ropy vo vlastníctve Skladovateľa, ktoré podľa podmienok tejto Zmluvy udržiava Skladovateľ, nie je určené k bežnému (komerčnému) použitiu. Zníženie množstva Zásob ropy bez predchádzajúceho súhlasu resp. pokynu Agentúry predstavuje podstatné porušenie povinností Skladovateľa. Každé zníženie dohodnutého množstva Zásob ropy bez súhlasu resp. pokynu Agentúry môže zároveň predstavovať neoprávnené použitie núdzových zásob ropy v zmysle Zákona o núdzových zásobách. Bez toho, aby boli dotknuté ostatné nároky Agentúry v zmysle tejto zmluvy má Agentúra v prípadoch podľa tohto článku 8 právo na zníženie ceny za udržiavanie v rozsahu neoprávnene zníženého množstva Zásob ropy počas doby ich neoprávneného použitia.
    2. Zmluvné strany berú na vedomie, že na porušenie povinností Skladovateľom vyplývajúcich alebo súvisiacich s touto Zmluvou sa vzťahujú, okrem iného, príslušné ustanovenia Zákona o núdzových zásobách.
    3. V prípadoch porušenia povinností Skladovateľa
11. podľa bodov 3.1.1, 3.1.2, 3.1.3, 3.1.4, 3.1.8, 3.1.12, 3.1.17, 3.1.19 tejto Zmluvy môže Agentúra požadovať od Skladovateľa zmluvnú pokutu vo výške 33 000,- eur za každé porušenie jednotlivo;
12. podľa bodov 3.1.14, 3.1.15, 3.1.20, 3.1.21, 3.1.22, 11.1 až 11.4 tejto Zmluvy môže Agentúra požadovať od Skladovateľa zmluvnú pokutu vo výške 10 000,- eur za každé porušenie jednotlivo;

Zmluvné pokuty a/alebo úroky z omeškania sú splatné do 21 dní odo dňa doručenia ich písomného uplatnenia, pričom v prílohe takéhoto písomného uplatnenia bude uvedené písomné odôvodnenie príslušnej majetkovej sankcie a jej vyčíslenie.

* 1. V prípade porušení niektorej povinnosti podľa tejto Zmluvy Zmluvnou stranou, je druhá Zmluvná strana oprávnená uplatňovať si nárok na náhradu škody, ktorá tejto Zmluvnej strane vznikla v zmysle príslušných právnych predpisov. Zmluvné strany sú popri zmluvnej pokute alebo úrokoch z omeškania oprávnené uplatňovať aj nárok na náhradu škody v rozsahu, v ktorom táto škoda presahuje výšku zmluvnej pokuty.
  2. V prípade porušenia tejto Zmluvy z dôvodu okolností vylučujúcich zodpovednosť / udalosť vyššej moci, nie sú Zmluvné strany oprávnené uplatňovať nároky vyplývajúce z porušenia Zmluvy vrátane zmluvných pokút a nároku na náhradu škody. Na účely tejto Zmluvy sa za udalosť vyššej moci so zreteľom na účel a predmet tejto Zmluvy považuje výlučne (*stricto sensu*) objektívna nemožnosť plnenia záväzkov z tejto Zmluvy bez zavinenia dotknutej Zmluvnej strany. Na účely tejto Zmluvy sa za udalosť vyššej moci vo vzťahu k Skladovateľovi nepovažuje najmä:
* prerušenie dodávok ropy na územie Slovenskej republiky,
* sankcie, embargo, prerušenie obchodných a/alebo diplomatických vzťahov alebo iná právna prekážka dodávok ropy na územie Slovenskej republiky,
* nedostatok ropy a/alebo jej prepravy či súvisiacich služieb na relevantných trhoch,
* cena ropy a/alebo jej prepravy či súvisiacich služieb na relevantných trhoch,
* udalosť vykazujúca znaky udalosti vyššej moci bez priameho objektívneho vplyvu na Zásoby ropy podľa tejto Zmluvy,
* nemožnosť plnenia záväzkov z tejto Zmluvy v dôsledku udalosti vykazujúcej znaky udalosti vyššej moci s pričítateľným zavinením Skladovateľa.

1. Platobné podmienky
   1. Agentúra sa zaväzuje zaplatiť Skladovateľovi za plnenie predmetu tejto Zmluvy cenu bližšie špecifikovanú v tomto článku 9. Táto cena je konečná a zahŕňa v sebe všetky náklady Skladovateľa spojené s plnením predmetu tejto Zmluvy, a to najmä, nie však výlučne:
   2. obstaranie dohodnutého množstva Zásob ropy v zmysle tejto Zmluvy do vlastníctva Skladovateľa,
   3. komplexnú starostlivosť o dohodnuté množstvo Zásob ropy podľa tejto Zmluvy,
   4. činnosti a úkony, ktoré súvisia so skladovaním a manipuláciou dohodnutého množstva Zásob ropy (preskladnenie, vyskladnenie, naskladnenie),
   5. náklady na zachovanie kvality, prípadnú manipuláciu a dopravu s tým spojenú (vrátane prenájmu dopravných prostriedkov, tranzitných poplatkov za použitie ropovodnej siete a pod.), náklady na vykonanie analytických rozborov kvality.
   6. Cena za udržiavanie Zásob ropy podľa tejto Zmluvy je dohodnutá vo výške ...............[[2]](#footnote-3) eur/tona/mesiac bez DPH (slovom: .......... eurá ........................[[3]](#footnote-4) centov za tonu a mesiac bez DPH), bez ohľadu na počet dní v jednotlivých kalendárnych mesiacoch.
   7. Cenu za udržiavanie Zásob ropy bude Agentúra uhrádzať za skutočne udržiavané množstvo Zásob ropy za príslušný kalendárny mesiac, a to na základe faktúry vystavenej Skladovateľom.
   8. Cena za udržiavanie Zásob ropy za obdobie jedného kalendárneho mesiaca sa vypočíta ako súčin jednotkovej ceny podľa bodu 9.2 a skutočného množstva skladovaných Zásob ropy v danom kalendárnom mesiaci. Skutočne udržiavané množstvo Zásob ropy za príslušný mesiac sa určí vždy na konci posledného dňa v mesiaci o 24:00 podľa skutočného stavu. K tejto čiastke bude pripočítaná DPH platná v čase uskutočnenia zdaniteľného plnenia.
   9. Faktúru za kalendárny mesiac Skladovateľ vystaví najneskôr do pätnásteho (15.) kalendárneho dňa nasledujúceho mesiaca s lehotou splatnosti do 21 kalendárnych dní odo dňa doručenia faktúry Agentúre. Každá faktúra musí obsahovať všetky požadované údaje podľa zákona č. 222/2004 Z. z. o dani z pridanej hodnoty, v znení neskorších predpisov. V prípade, ak by faktúra neobsahovala takéto údaje, alebo ak by obsahovala nesprávne údaje, je Agentúra oprávnená vrátiť faktúru k oprave spolu uvedením dôvodov na vrátenie faktúry a to bez zbytočného odkladu od doručenia chybnej faktúry. Oprávneným vrátením daňového dokladu prestáva platiť pôvodná lehota splatnosti faktúry. Nová lehota splatnosti v trvaní 21 kalendárnych dní začína plynúť odo dňa doručenia opravenej faktúry.
   10. Ak udržiavanie Zásob ropy v určitom kalendárnom mesiaci trvá len časť tohto mesiaca, vystaví Skladovateľ faktúru za túto časť kalendárneho mesiaca, pričom cena za udržiavanie Zásob ropy sa vypočíta proporčne, podľa počtu dní udržiavania Zásob ropy v danom kalendárnom mesiaci. Ak udržiavanie Zásob ropy začne do dvadsiateho piateho (25.) dňa kalendárneho mesiaca (vrátane), Skladovateľ vystaví faktúru podľa článku 9.5. Ak udržiavanie Zásob ropy začne dvadsiateho šiesteho (26.) dňa kalendárneho mesiaca, Skladovateľ fakturuje cenu za udržiavanie Zásob ropy za tento kalendárny mesiac spolu s cenou za udržiavanie Zásob ropy za ďalší kalendárny mesiac.
   11. Skladovateľ stráca nárok na úhradu ceny za udržiavanie Zásob ropy podľa tejto Zmluvy v rozsahu neoprávnene použitého množstva Zásob ropy po dobu ich neoprávneného použitia, a to od prvého dňa ich neoprávneného použitia až do dňa, kedy preukázateľne doplnil stav dohodnutého množstva Zásob ropy v zmysle tejto Zmluvy.
   12. V prípade, ak sa Agentúra dostane do omeškania s úhradou faktúry v lehote splatnosti faktúry, je Skladovateľ oprávnený vyúčtovať Agentúre úrok z omeškania zo sumy, s ktorou je v omeškaní za dobu omeškania vo výške jednomesačnej sadzby EURIBOR + 3 % p. a. platnej v prvý pracovný deň mesiaca, kedy došlo k omeškaniu. V prípade ak kotácia 1 mesačnej sadzby EURIBOR bude záporná, Zmluvné strany použijú 1 mesačnú sadzbu EURIBOR vo výške 0% (slovom nula percent) p.a.
2. Trvanie Zmluvy
   1. Táto Zmluva nadobúda platnosť a účinnosť dňom podpísania oprávnenými zástupcami oboch Zmluvných strán, nie však skôr ako dňa 01.07.2025. V súlade so zákonom   
      č. 211/2000 Z.z. o slobode informácií v znení neskorších predpisov bude v Centrálnom registri zmlúv zverejnená informácia o uzatvorení tejto zmluvy. Zmluvné strany so zverejnením súhlasia.
   2. Táto Zmluva sa uzatvára na dobu určitú, a to do 30.06.2026. Zmluvu možno pred dohodnutým časom jej platnosti a účinnosti zrušiť jednostranne len odstúpením oprávnenej Zmluvnej strany od Zmluvy a to len z dôvodov uvedených v tejto Zmluve. Platnosť Zmluvy skončí aj vtedy, ak dôjde k použitiu celého množstvo Zásob ropy podľa článku 5 tejto Zmluvy.
   3. Skladovateľ je oprávnený túto Zmluvu ukončiť odstúpením v prípade, že Agentúra bude najmenej dva mesiace v omeškaní s úhradou podľa tejto Zmluvy.
   4. Agentúra je oprávnená od tejto Zmluvy odstúpiť v prípade, že:
      1. Skladovateľ vstúpi do likvidácie;
      2. bude voči Skladovateľovi začaté konkurzné konanie alebo povolená reštrukturalizácia za predpokladu, že to podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov bude prípustné;
      3. Skladovateľ poruší niektorú z povinností podľa bodov 3.1.19 alebo 3.1.20 Zmluvy, a to aj bez predchádzajúceho upozornenia Agentúry na porušenie týchto povinností;
      4. Skladovateľ poruší iné povinnosti (záväzky) vyplývajúce z tejto Zmluvy ako tie, ktoré sú uvedené v bode 10.4.3 vyššie, a nezabezpečí nápravu ani napriek písomnému upozorneniu zo strany Agentúry na ich porušenie v primeranej lehote poskytnutej k tomu Skladovateľovi Agentúrou v písomnom upozornení na porušenie príslušnej/ných zmluvnej/ných povinnosti/tí;
      5. je daný niektorý z dôvodov stanovených príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
      6. možnosť odstúpenia stanovuje táto Zmluva.
   5. Ukončenie Zmluvy vzájomnou dohodu Zmluvných strán, alebo jednostranným odstúpením od Zmluvy spôsobom musí byť písomné. V prípade vzájomnej písomnej dohody Zmluvných strán o ukončení platnosti a účinnosti Zmluvy sa platnosť a účinnosť Zmluvy skončí v deň uvedený v písomnej dohode Zmluvných strán. Platnosť a účinnosť Zmluvy sa v prípade jej predčasného ukončenia z dôvodu odstúpenia od Zmluvy niektorou zo Zmluvných strán skončí v 30. kalendárny deň nasledujúci po dni, kedy bolo písomné odstúpenie od Zmluvy doručené druhej zmluvnej strane. Písomné odstúpenie od Zmluvy sa doručuje druhej Zmluvnej strane doporučeným listom s doručenkou zaslaným na adresu sídla uvedenú v záhlaví tejto Zmluvy, ak druhej Zmluvnej strane nebola preukázateľne oznámená iná adresa na doručovanie. Pokiaľ si Zmluvná strana, ktorej je písomné oznámenie o odstúpení od Zmluvy určené a zaslané týmto spôsobom toto z akéhokoľvek dôvodu neprevezme, považuje sa za doručené na 5. deň odo dňa jeho odoslania, aj keď sa Zmluvná strana, ktorej bolo odstúpenie od Zmluvy zaslané o doručovaní (uložení na pošte) nedozvedela. Ak adresát odmietne písomné odstúpenie od Zmluvy prevziať, považuje sa toto za doručené dňom, keď bolo jeho prevzatie odmietnuté.
3. Využitie subdodávateľov
   1. Skladovateľ je povinný poskytovať plnenie podľa tejto Zmluvy sám alebo prostredníctvom tretej osoby - subdodávateľa. V prípade, ak Skladovateľ poskytuje plnenie podľa tejto Zmluvy prostredníctvom subdodávateľa, zodpovedá voči Agentúre tak, ako keby plnenie poskytoval sám. Skladovateľ nesmie poskytnúť hlavné plnenie prostredníctvom subdodávateľa, t.j. musí byť v každom prípade vlastníkom skladovaných Zásob ropy.
   2. Zoznam subdodávateľov Skladovateľ, ktorý predložil do času uzavretia Zmluvy v zmysle § 41 zákona o verejnom obstarávaní, spolu s údajmi o jednotlivých subdodávateľoch a údajmi o osobe oprávnenej konať za subdodávateľa, tvorí Prílohu č. 1 tejto Zmluvy. Skladovateľ je povinný písomne oznámiť Agentúre akúkoľvek zmenu údajov o subdodávateľovi, a to do piatich pracovných dní odo dňa, kedy došlo k zmene. V prípade nahradenia existujúceho subdodávateľa novým subdodávateľom alebo pridania využitia nového subdodávateľa je Skladovateľ povinný požiadať písomne Agentúru o schválenie nového subdodávateľa aspoň 5 pracovných dní pred plánovaným začatím plnenia novým subdodávateľom, pričom je zároveň povinný Agentúre predložiť doklady o tom, že nový subdodávateľ spĺňa podmienky podľa bodu 11.3 tohto článku Zmluvy.
   3. Skladovateľ a všetci jeho subdodávatelia známi ku dňu uzatvorenia tejto Zmluvy a počas celej doby jej platnosti musia spĺňať nasledovné podmienky:
4. neexistujú u nich dôvody na ich vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní;
5. ich konečnými užívateľmi výhod nie sú politicky exponované osoby podľa § 11 zákona o verejnom obstarávaní,
6. neporušujú zákon č. 289/2016 Z. z. o vykonávaní medzinárodných sankcií v znení neskorších predpisov alebo iný všeobecne záväzný právny predpis týkajúci sa medzinárodných sankcií alebo zákazu účasti v obstarávacích procesoch,
7. sú zapísaní v registri partnerov verejného sektora podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na nich táto požiadavka vzťahuje.
   1. Skladovateľ je povinný splnenie povinnosti podľa bodu 11.3 písm. d) preukázať Agentúre najneskôr v deň podpisu tejto Zmluvy. V prípade doplnenia alebo zmeny subdodávateľov, na ktorých sa povinnosť zápisu v registri partnerov verejného sektora vzťahuje, je Skladovateľ povinný zabezpečiť, aby títo boli zapísaní v registri partnerov verejného sektora najneskôr ku dňu začatia plnenia subdodávky.
   2. Ak si Skladovateľ povinnosti podľa tohto článku Zmluvy nesplní alebo poskytol/poskytne Agentúre nepravdivé alebo neaktuálne doklady o ich splnení:
8. zodpovedá Agentúre za všetky škody, ktoré jej tým spôsobí, najmä je v tejto súvislosti povinný nahradiť Agentúre, resp. osobám konajúcim v jej mene pri uzavretí tejto Zmluvy náklady na úhradu akýchkoľvek sankcii (pokút) uložených Agentúre alebo konajúcim osobám Agentúry orgánmi verejnej moci;
9. Agentúra má právo na zmluvnú pokutu podľa bodu 8.3 písm. b) tejto Zmluvy;
10. Agentúra má právo na odstúpenie od tejto Zmluvy.
11. Záverečné ustanovenia
    1. Táto Zmluva bola uzatvorená na základe výsledku verejného obstarávania na predmet zákazky „Výber uznaných skladovateľov núdzových zásob ropy podľa § 8 ods. 2 zákona č. 218/2013 Z. z.“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
    2. Túto Zmluvu je možné meniť a dopĺňať po vzájomnej dohode Zmluvných strán, ak sú k tomu splnené podmienky podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to výlučne formou písomného dodatku, podpísaného oprávnenými zástupcami oboch Zmluvných strán.
    3. Nadpisy v Zmluve slúžia len k jej prehľadnosti a neberú sa do úvahy pri výklade Zmluvy, rovnako sa nepovažujú ani za definície, alebo za vysvetlivky jednotlivých zmluvných ustanovení.
    4. Pokiaľ niektoré z ustanovení tejto Zmluvy je neplatné, alebo sa stane neskôr neplatným, dôjde k zmene právnych predpisov alebo bude vydané rozhodnutie, ktoré by mali vplyv na platnosť, účinnosť a vykonateľnosť tejto Zmluvy alebo jej časti, nemá to vplyv na platnosť, účinnosť a vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, alebo sa stane neskôr neplatným, nevykonateľným alebo neúčinným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
    5. Zmluvné strany sa v zmysle § 262 ods. 1 Obchodného zákonníka dohodli, že právny vzťah založený Zmluvou sa riadi a spravuje Obchodným zákonníkom.
    6. V prípade vzniku akéhokoľvek sporu, sa Zmluvné strany zaväzujú vzniknutý spor riešiť prednostne vzájomnými rokovaniami na úrovni oprávnených zástupcov Zmluvných strán za účelom dosiahnutia zmieru. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení Občianskeho súdneho poriadku v platnom znení.
    7. V prípade, ak je Skladovateľ zahraničnou osobou Zmluvné strany sa podľa článku 25 ods. 1 Nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach dohodli, že v prípade akéhokoľvek sporu súvisiaceho so zmluvným vzťahom založeným medzi nimi touto Zmluvou alebo v súvislosti s ňou alebo vo veci nárokov na náhradu škody, má výlučnú právomoc konať a rozhodovať o spore všeobecný súd Slovenskej republiky miestne príslušný podľa miesta sídla Agentúry.
    8. Táto Zmluva je vyhotovená v 4 rovnopisoch. Skladovateľ obdrží 2 rovnopisy a Agentúra obdrží 2 rovnopisy.
    9. Zmluvné strany prehlasujú, že sú oprávnené uzatvoriť túto Zmluvu, že práva a povinnosti z tejto Zmluvy sú pre nich platné, záväzné a vykonateľné a nepredstavujú porušenie ich iných záväzkov. Zmluvné strany sa zaväzujú vynaložiť všetko potrebné úsilie na to, aby bol dosiahnutý účel tejto Zmluvy.
    10. Všetky práva a povinnosti vyplývajúce z tejto Zmluvy bez ďalšieho prechádzajú na právnych nástupcov Zmluvných strán. Obe Zmluvné strany sa zaväzujú pre prípad prechodu práv a povinnosti podľa tejto Zmluvy, že sa plnenie podľa tejto Zmluvy nezhorší a pre prípad, že sa tak stane, budú za takéto plnenie ručiť. Žiadna zo Zmluvných strán nie je oprávnená postúpiť ani previesť práva a povinnosti z tejto Zmluvy na tretiu osobu bez písomného súhlasu druhej Zmluvnej strany daného vopred, s výnimkou práva Agentúry postúpiť v prospech Ministerstva financií SR akékoľvek pohľadávky, ktoré vzniknú na základe tejto Zmluvy (vrátane príslušenstva a všetkých práv spojených s takýmito pohľadávkami) a to aj bez súhlasu Skladovateľa.
    11. Zmluvné strany sa dohodli, že všetky podklady pre plnenie tejto Zmluvy, skutočnosti, ktoré sa v súvislosti s prípravou alebo plnením tejto Zmluvy navzájom o inej Zmluvnej strane dozvedia, ktoré nie sú všeobecne známe alebo bežne dostupné v príslušných obchodných kruhoch považujú sa za dôverné, nesmú byť zverejnené, poskytnuté alebo sprístupnené tretej osobe bez súhlasu druhej Zmluvnej strany, môžu byť použité len na účel plnenia zmluvných povinností vyplývajúcich z tejto Zmluvy; to sa nevzťahuje na informácie, ktoré je Agentúra povinná zverejniť podľa príslušných platných právnych predpisov. Tento záväzok sa Zmluvné strany zaväzujú dodržiavať bez časového obmedzenia aj po zániku tejto Zmluvy. Záväzok mlčanlivosti sa nevzťahuje na poskytnutie informácií príslušným štátnym orgánom, ktoré sú oprávnené od Zmluvných strán príslušné informácie požadovať v súlade a v medziach platných všeobecne záväzných právnych predpisov a na poskytnutie potrebných informácii pre zamestnancov a zmluvných partnerov Skladovateľa pre účely plnenia tejto Zmluvy, pre účely a v medziach plnenia si povinností Skladovateľa ustanovené právnymi predpismi.
    12. Zmluvné strany výslovne prehlasujú, že si túto Zmluvu prečítali, bola spísaná podľa ich skutočnej a slobodnej vôle, jej obsahu porozumeli a na znak súhlasu s ňou pripájajú oprávnení zástupcovia Zmluvných strán svoje vlastnoručné podpisy.

*[Podpisy na nasledujúcej strane]*

|  |  |
| --- | --- |
| V Bratislave, dňa .................... 2025. | V ....................., dňa ..................... 2025. |
| Za Agentúru: | Za Skladovateľa: |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| .......................  ....................... | ............................  ............................ |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| ............................  ............................ | ..............................  ............................... |

**Príloha č. 1 –** **Zoznam subdodávateľov**

1. Dolu podpísaný zástupca Skladovateľa týmto vyhlasuje, že na plnení Zmluvy sa

* nebudú podieľať subdodávatelia\* a celý predmet uskutoční vlastnými kapacitami;
* budú podieľať nasledovní subdodávatelia\*:

|  |  |  |  |  |
| --- | --- | --- | --- | --- |
| Subdodávateľ | | | Predmet subdodávky | Hodnota subdodávky |
| Obchodné meno: | **Sídlo:** | **IČO:** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\* Pre vylúčenie pochybností sa subdodávateľom rozumie osoba podľa § 2 ods. 5 písm. e) zákona o verejnom obstarávaní.

1. ***Svojím podpisom čestne prehlasujem, že:***

* **pri navrhovaných subdodávateľoch** **sme** **overili a potvrdzujeme neexistenciu skutočností podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska**, ktorým destabilizuje situáciu na Ukrajine v znení neskorších nariadení, najmä **v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov** na plnenie viac ako 10 % z hodnoty zákazky:
  + 1. ruským občanom, spoločnostiam, subjektom alebo orgánom sídliacim v Rusku,
    2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
    3. osobám, ktoré v ich mene alebo na základe ich pokynov predkladajú ponuku alebo plnia zákazku.
* nám nie sú vo vzťahu k subdodávateľom známe skutočností brániace podpisu zmluvy podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení);
* nám nie sú vo vzťahu k subdodávateľom známe skutočností brániace podpisu zmluvy podľa § 11 ods. 1 písm. c) zákona o verejnom obstarávaní
* pri navrhovaných subdodávateľoch sme overili a potvrdzujeme aktuálne verifikovaný zápis v registri partnerov verejného sektora v zmysle § 11 ods. 2 a 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

1. Miesto a dátum: .........................................
2. Meno a priezvisko: .........................................
3. Podpis: .........................................
4. *(podpisuje osoba alebo osoby oprávnené konať v mene Skladovateľa alebo osoba na tento úkon splnomocnená).*

1. Údaje doplní úspešný uchádzač. [↑](#footnote-ref-2)
2. Bude doplnené na základe výsledku verejného obstarávania. [↑](#footnote-ref-3)
3. Bude doplnené na základe výsledku verejného obstarávania. [↑](#footnote-ref-4)